Bosna i Hercegovina
Federacija Bosne i  Hercegovine
Unsko-sanski kanton
Grad  Bihać

JU OŠ „Kulen-Vakuf, Orašac“

Na osnovu člana 110. i člana  111. Zakona o osnovnom odgoju i obrazovanju („Službeni glasnik Unsko-sanskog kantona“, broj: 19/23, 20/24, 5/26), člana 8 i 9 Kolektivnog ugovora za djelatnost predškolskog i osnovnog obrazovanja i odgoja za teritorij Unsko-sanskog kantona („Službeni glasnik Unsko-sanskog kantona“, broj:11/24, 10/26),  Pravilnika za prijem u radni odnos u osnovnim i srednjim školama Unsko-sanskog kantona“, broj:10-02-9525-1/21 od 13.09.2021. godine, Saglasnosti za raspisivanje konkursa Ministarstva obrazovanja, nauke, kulture i sporta USK-a, broj:10-34-10671-2/26  od  15.09.2026. godine i Izmjene saglasnosti, broj:10-34-10671-4/26 od 29.09.2026. godine, Odluke Školskog odbora broj: 789/26  od 09.10.2026.godine,  JU OŠ „Kulen-Vakuf, Orašac“,    raspisuje 

K O N K U R S
za popunu  radnih mjesta 

	R.br.
	Radno mjesto
	Broj časova
	Vrijeme angažiranja 


	1. 
	Nastavnik/ca likovne kulture
	5 časova
	Na određeno radno vrijeme,  a najduže do kraja školske 2026/27. godine

	2. 
	Nastavnik/ca pravoslavne vjeronauke
	4 časa
	Na određeno radno vrijeme, a najduže do kraja školske 2026/27.

	3. 
	Radnik na održavanju higijene (PŠ Martin Brod)
	50% norme
	Na određeno radno vrijeme,  a najduže do kraja školske 2026/27. godine

	4. 
	Radnik na održavanju higijene (PŠ Orašac)
	1 izvršioc
	Na određeno radno vrijeme,  a najduže do kraja školske 2026/27. godine

	5. 
	Nastavnik razredne nastave (PŠ Martin Brod)
	1 izvršioc
	Na određeno radno vrijeme, do povratka radnika s funkcije, a najduže do kraja školske 2026/27.godine

	6. 
	Nastavnik/ca muzičke kulture
	5 časova
	Na određeno radno vrijeme,  a najduže do kraja školske 2026/27. godine

	7. 
	Nastavnik/ca matematike
	12 časova
	Na određeno radno vrijeme, do povratka radnika s bolovanja, a najduže do kraja školske 2026/27.godine

	8. 
	Nastavnik/ca hemije
	4 časa
	Na određeno radno vrijeme,  a najduže do kraja školske 2026/27. godine

	9. 
	Pomoćnik u nastavi/asistent
	1 izvršioc
	Na određeno radno vrijeme, a najduže do kraja školske 2026/27.



I  OPIS POSLOVA

Opis poslova za pozicije broj 1, 2, 5, 7, 8.
Nastavnici/ce organizuju i izvode nastavu prema Nastavnom planu i programu, izrađuju prilagođeni plan i program za djecu s teškoćama u razvoju, pripremaju i ocjenjuju školske pismene zadatke i pismene vježbe, organizuju i održavaju konsultacije učenika u izradi domaćih radova, održavaju popravne ispite, potiču i pomažu vannastavne aktivnosti učenika, organizuju i provode takmičenje učenika prema planu i programu škole, pripremaju izvještaj o radu odjeljenja u kojem je razredni starješina i vodi razrednu administraciju, radi na svom stručnom i pedagoško-metodskom usavršavanju, učestvuje u radu stručnih i drugih organa škole, surađuje sa roditeljima učenika, obavlja i druge poslove određene Zakonom, Pedagoškim standardima, Pravilima i drugim općim aktima škole po nalogu direktora.

Opis poslova za pozicije broj 3, 4.
Redovno održava higijenu i brine o optimalnim higijenskim uvjetima za rad u svim prostorima škole koji se koriste i održavaju.Vrši dezinfekciju i higijenski zadovoljavajuće održavanje prostora i opreme. Redovno čisti i održava školsko dvorište. Brine o čuvanju inventara i opreme u prostorima u kojima održava higijenu.Spriječava nastajanje šteta u prostorima u kojima održava higijenu. Evidentira i obavezno obavještava neposrednog rukovodioca o eventualnim štetama pričinjenim u prostorima u kojima održava higijenu. Odgovara za pričinjenu štetu u radnom vremenu u prostorima u kojima održava higijenu, a o čemu nije obavijestio neposrednog rukovodioca. Njeguje cvijeće i drugo hortikulturno uređenje u prostorima u kojima održava higijenu.U saradnji sa domarom u periodima raspusta za učenike obavlja određene poslove na generalnom detaljnom održavanju i čišćenju prostora u kojima održava higijenu. Prema potrebi obavlja poslove dostave i donošenja pošte, kako interne u krugu škole (odluke, rješenja i slično), tako i eksterne van škole (dopisi, pošta za školu i slično). Sarađuje sa nastavnicima, stručnim saradnicima i ostalim radnicima škole.Obavlja i druge poslove utvrđene propisima, općim aktima škole i, prema nalogu direktora ili neposrednog rukovodioca, u skladu sa kompetencijama

Opis poslova za poziciju broj 9.
Vođenje pedagoške dokumentacije, planiranje u koordinaciji sa nastavnicima – IPP, pripremanje i izrada didaktičkih materijala u koordinaciji sa nastavnicima, rad sa učenicima sa teškoćama u razvoju, saradnja sa roditeljima učenika sa teškoćama u razvoju, rad u stručnom timu škole, rad u stručnim organima škole, slobodne aktivnosti, stručno usavršavanje i evidencija, saradnja sa drugim odgojno-obrazovnim institucijama, nevladinim organizacijama, udruženjima- lokalnom zajednicom, ostali poslovi po nalogu direktora.
         
              II    OPĆI UVJETI ZA IZBOR NA UPRAŽNJENA RADNA MJESTA:

           1)    Kandidati koji konkurišu na radna mjesta u osnovnim školama moraju ispunjavati slijedeće opće uvjete:
                  a) da je državljanin BiH,
                  b) da je stariji od 18 godina,
                  c) da ima odgovarajuću diplomu, odnosno stepen stručne spreme utvrđen Nastavnim planom i programom za   
                      osnovne škole ili Pedagoškim standardima i normativima za onovno obrazovanje, za 
d) da je zdravstveno sposoban za obavljanje poslova utvrđenim za to radno mjesto,
                 e) da nije osuđen za krivično djelo koje ga s obzirom na prirodu krivičnog djela čini nesigurnim ili
                      na drugi  način nepodobnim za rad sa djecom
                 f) da nije obuhvaćen odredbom člana 9 stav (1) Ustava BiH,
                 g) da se protiv njega ne vodi krivični postupak
h) da u posljednje 3 godine od dana objavljivanja upražnjenog radnog mjesta nije otpuštan iz državne službe kao rezultat disciplinske mjere na bilo kojem nivou vlasti u BiH

           2)  Lica koja su rođena poslije 1980. godine nisu dužna podnositi dokaze o ispunjavanju uvjeta iz tačke e)
                  stav 1) ovog člana

          III     POSEBNI UVJETI

Pozicija broj 1- završeno više ili visoko obrazovanje (VI ili VII stepen stručne spreme), ili završen  prvi ciklus nastavničkog fakulteta (180 ECTS ili 240 ECTS) po bolonjskom sistemu obrazovanja, odnosno odgovarajući fakultet zvanjem nastavnik/profesor/bachelor  likovne kulture ili bilo koji odsjek likovmne akademije ili akademije primjenjenih  umjetnosti s položenom pedagoško-psihološkom grupom predmeta.
Mjesto obavljanja rada:centralna škola u Kulen-Vakufu, područna škola u Orašcu, područna škola u Martin Brodu. Nepuno radno vrijeme od 10 sati sedmično.

Pozicija broj 2. - završeno više ili visoko obrazovanje ( VI/VII stepen stručne spreme) ili završen prvi ciklus po bolonjskom sistemu obrazovanja (180/240 ECTS bodova) teološki smjer, uz saglasnost nadležne parohije.
Mjesto obavljanja rada: područna škola u Martin Brodu. 

Pozicija broj 3.- završena osnovna škola u skladu sa važećim zakonskim i podzakonskim propisima. Mjesto obavljanja rada: područna škola u Martin Brodu. Nepuno radno vrijeme od 20 sati sedmično.

Pozicija broj 4.- završena osnovna škola u skladu sa važećim zakonskim i podzakonskim propisima. Mjesto obavljanja rada: područna škola u Orašcu.Puno radno vrijeme od 40 sati sedmično.

Pozicija broj 5- završen VI ili VII stepen stručne spreme ili završen prvi ciklus nastavničkog fakulteta (180 ili 240 ECTS bodova) po bolonjskom sistemu obrazovanja, nastavnik/profesor/bachelor razredne nastave Mjesto obavljanja rada: područna škola u Martin Brodu. Puno radno vrijeme od 40 sati sedmično.

Pozicija broj 6-  završena viša (VI) ili visoka školska sprema (VII) nastavničkog smjera, odnosno osoba sa završenim I, II i III ciklusom bolonjskog visokoobrazovnog procesa na nastavničkom fakultetu ili drugih fakulteta koji u skladu sa studijskim programom u svom Nastavnom planu i programu izučavaju nastavničke sadržaje i zvanjem nastavnik/profesor /bachelor muzičke kulture. Mjesto rada centralna škola u Kulen-Vakufu, područna škola u Orašcu, područna škola u Martin Brodu. Nepuno radno vrijeme od 10 sati sedmično.

Pozicija broj 7- Završen VII ili VI stepen stručne spreme koji su završili odgovarajući fakultet. Završen Prirodno matematički fakultet (nastavnički smjer), grupa matematika ili grupa gdje je matematika glavni ili ravnopravni predmet u dvopredmetnoj grupi, ako je tako naznačeno u diplomi ili drugoj javnoj ispravi; Završena Viša pedagoška škola ili Pedagoška akademija-grupa matematika ili gdje je matematika glavni ili ravnopravni predmet u dvopredmetnoj grupi, ako je tako naznačeno u diplomi ili drugoj javnoj ispravi; Završen I, II ili III ciklus bolonjskog procesa na nastavničkom fakultetu ili drugih fakulteta koji u skladu sa studijskim programom u svom Nastavnom planu i programu izučavaju nastavničke sadržaje. Mjesto obavljanja rada:centralna škola u Kulen-Vakufu,  područna škola  u Martin Brodu.. Nepuno radno vrijeme od 27 sati sedmično. 

Pozicija broj 8- Završeno više ili visoko obrazovanje (VI ili VII stepen stručne spreme) ili završen prvi ciklus nastavničkog fakulteta (180 ili 240 ECTS bodova) po Bolonjskom sistemu obrazovanja, nastavnik/profesor/bachelor hemije sa završenim odgovarajućim fakultetom: grupa hemija ili grupa u kojoj je hemija glavni ili ravnopravni predmet u dvopredmetnoj grupi. Mjesto obavljanja rada: centralna škola u Kulen-Vakufu, područna škola u Orašcu. Nepuno radno vrijeme od 9 sati sedmično.

Pozicija broj 9- Posao pomoćnika u odgojno- obrazovnom procesu/asistenta može obavljati osoba koja ima:
a) Visoko obrazovanje (240  ECTS) ili ekvivalent-defektolog bilo kojeg usmjerenja/ edukator-rehabilitator, logoped- surdoaudiolog.; 
b) Visoko obrazovanje (240 ECTS) ili ekvivalent nastavničkog usmjerenja, pedagog, psiholog, pedagog-psiholog, socijalni radnik; 
c) Visoko obrazovanje (180 ECTS), više obrazovanje  nenastavničkog usmjerenja.
Osobe iz  tačke  b) i c) trebaju imati dodatno stručno osposobljavanje uz certificiranje kroz program koji realizira Ministarstvo obrazovanja, nauke, kulture i sporta ili ga provodi druga institucija ili organizacija koja ima odobrenje Ministarstva za realizaciju osposobljavanja pomoćnika u nastavi/asistenta.
Mjesto obavljanja rada u područnoj školi u Orašcu.


UZ PRIJAVU KANDIDATI/KANDIDATKINJE SU DUŽNI PRILOŽITI DOKAZE O ISPUNJAVANJU PROPISANIH UVJETA:

1. Svojeručno potpisana prijava na konkurs sa kraćom biografijom, kontakt podacima kandidata (adresa, kontakt telefonom i e-mail radi poziva na intervju), tačnom naznakom na koju poziciju konkuriše i tačno navedenom dokumentacijom koja se prilaže uz konkurs,
2. Diploma/svjedožba o stečenoj stručnoj spremi ili akademskom zvanju, ovjerena kopija,
3. Izvod iz matične knjige rođenih, original ili ovjerena kopija,
4. Uvjerenje o državljanstvu (ne starije od 6 mjeseci), od dana objavljivanja konkursa,
5. Ovjerena izjava da nije obuhvaćen odredbom člana 9 stav (1) Ustava BiH,
6. Druge dokaze o ispunjavanju uslova za to radno mjesto utvđene Zakonom, Nastavnim planom i programom, Pedagoškim standardima i Pravilnikom o unutrašnjoj organizaciji i sistematizaciji radnih mjesta, 
7. rješenje/uvjerenje nadležnog kantonalnog/općinskog organa o priznavanju svojstva užeg člana porodice šehida /poginulog branioca, člana porodice nestalog i umrlog branioca, dobitnika ratnog priznanja i odlikovanja, člana porodice poginulog, umrlog i nestalog dobitnika ratnih priznanja i odlikovanja, ratnog vohnog zarobljenika i demobilisanog branioca, ratnog vojnog invalida, člana porodice ratnog vojnog invalida,civilne žrtve rata i člana porodice civilnih žrtava rata
8. Ovjerena izjava kod nadležnog organa da nije otpušten iz državne službe kao rezultat  disciplinske mjere na bilo kojem nivou vlasti u BiH,


U slučaju da nakon bodovanja dva ili više kandidata imaju jednak broj bodova primijenit će se član 11. stav (5) i (6) Pravilnika za prijem u radni odnos u osnovnim i srednjim školama Unsko-sanskog kantona br: 10-02-9525- 1/21 od 13.09.2021. godine. Za tu svrhu kandidati su dužni dostaviti dodatnu dokumentaciju: 
1. Uvjerenje /potvrda o dužini radnog staža nakon sticanja odgovarajuće stručne spreme (uvjerenje poslodavca kod kojeg kandidat radio ili radi, koje mora biti precizno i detaljno, odnosno u kojem treba da stoje podaci o tome na kojim poslovima je kandidat radio, naziv radnog mjesta i stručna sprema, vremenski period obavljanja poslova, te da li su to poslovi na puno ili nepuno radno vrijeme. Poslodavac je dužan nepuno radno vrijeme preračunati u puno radno vrijeme). 
2. Rješenje nadležne službe o pripadajućim pravima za kandidate koji su obuhvaćeni Zakonom o dopunskim pravima branilaca i članova nihovih porodica Unsko – sanskog kantona koje glasi na njihovo ime.
Navedeni dokumenti moraju biti original ili ovjerena kopija koja ne može biti starija od šest mjeseci.
Postupak izbora i prijema kandidata/kinja po konkursu izvršit će se prema odredbama Pravilnika za prijem u radni odnos u osnovnim i srednjim školama Unsko-sanskog kantona, broj: 10-02-9525-1/21 od 13.09.2021. godine.
Komisija za izbor nastavnika i stručnih saradnika i komisija za izbor pomoćno-tehničkog osoblja obavit će postupak izbora  kandidata koji ispunjavaju uvjete konkursa. O terminu postupka izbora kandidata će biti usmeno obaviješteni putem telefona, a lista kandidata se objavljuje i na oglasnoj tabli škole. Za kandidate koji se ne odazovu pozivu, prijave se neće razmatrati.
Kandidati koji se nisu kvalifikovali u daljnju proceduru će biti obaviješteni pismenim putem sa poukom o pravnom lijeku od strane škole. 
Konkurs ostaje otvoren 8 dana od dana objavljivanja obavijesti o konkursu u  novinama. 
Nepotpune i neblagovremene prijave neće se uzimati u razmatranje.
Izabrani kandidat dužan je prije stupanja na posao dostaviti ljekarsko uvjerenje nadležne zdravstvene ustanove koje ne može biti starije od 6 mjeseci  i Uvjerenje o nekažnjavanju koje izdaje Ministarstvo unutrašnjih poslova po mjestu rođenja osobe.
Prijava na javni konkurs se podnosi Komisiji, u zatvorenoj koverti putem pošte, preporučeno,  sa naznakom
 „NE OTVARAJ – PRIJAVA NA JAVNI KONKURS“ na adresu škole: 



JU OŠ ”Kulen-Vakuf, Orašac“,
Trg žrtava 12.juna
77 206 Kulen-Vakuf                                                                                                      

   Direktorica  škole:                                                                                            
Halida Dizdarević
